Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 237/11/4404	Nové Zámky, 16.10.2013
EEČ : 2-33-118-2013

U Z N E S E N I E

Trestná vec:	obvinená XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 20.7.2011, spisová značka 1 Pv 237/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa  08.04.2011, v čase o 13.10 h, v katastri obce XXXXX, za chovným rybníkom v potoku Kvetnianka, v rybárskom revíri XXXXX, neoprávnene zasiahla do výkonu rybárskeho práva tým, že bez povolenia lovila ryby jednou udicou na plavák a bola pri tejto činnosti kontrolovaná hliadkou Obvodného oddelenia PZ XXXXX a zároveň bolo zistené, že k výlovu rýb nedošlo a škoda pre miestnu organizáciu rybárskeho zväzu XXXXX spôsobená nebola. 

Uznesením prokurátora Okresnej prokuratúry Nové Zámky zo dňa 20.7.2011, spisová značka 1 Pv 237/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Nové Zámky spisovej značky  1 Pv 237/11 - 5 zo dňa 20.07.2011 bolo podľa § 216 odsek 1 Trestného poriadku podmienečne zastavené trestné stíhanie

 obvinenej XXXXX narodenej 13.06.1952, bytom XXXXX č. XXXXX, 

pre prečin pytliactva podľa § 310 odsek 1 Trestného zákona,  ktorého sa dopustila  na tom skutkovom základe,  že dňa  08.04.2011, v čase o 13.10 h, v katastri obce XXXXX, za chovným rybníkom v potoku Kvetnianka, v rybárskom revíri XXXXX, neoprávnene zasiahla do výkonu rybárskeho práva tým, že bez povolenia lovila ryby jednou udicou na plavák a bola pri tejto činnosti kontrolovaná hliadkou Obvodného oddelenia PZ XXXXX a zároveň bolo zistené, že k výlovu rýb nedošlo a škoda pre miestnu organizáciu rybárskeho zväzu XXXXX spôsobená nebola. 
Podľa § 216 odsek 2 Trestného poriadku bola obvinenej XXXXX určená skúšobná doba v trvaní 1 rok. Skúšobná doba začala plynúť dňom 29.07.2011, kedy uznesenie o podmienečnom  zastavení trestného stíhania nadobudlo právoplatnosť a uplynula dňom 29.07.2012.
Zistil som, že obvinená XXXXX v priebehu skúšobnej doby viedola riadny život (charakteristika z miesta trvalého bydliska, Obvodného úradu Nové Zámky, odbor všeobecnej vnútornej správy, odpis registra trestov) z ktorého dôvodu som podľa § 217 odsek 1 Trestného poriadku rozhodol, že sa osvedčila. 
Právoplatnosťou uznesenia o tom,  že sa obvinená osvedčila, nastávajú účinky zastavenia trestného stíhania podľa § 9 odsek 1 písmeno e/ Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Vojtek
prokurátor